Държавен вестник, бр. 21, 2009 г., стр. 20

С Т Р .  20
Д Ъ Р Ж А В Е Н   В Е С Т Н И К
Б Р О Й  21
Чл. 56. Рецептурните бланки по приложение
№ 8 на Наредба № 34 от 2005 г. за реда за запла-
щане от републиканския бюджет на лечението
на българските граждани за заболявания, из-
вън обхвата на задължителното здравно осигу-
ряване се предоставят в РЦЗ на лицата по чл. 5,
ал. 1, т. 2 след подаване на заявление по образец
съгласно приложение № 11.
Г л а в а  ш е с т а
УСЛОВИЯ И РЕД ЗА  НОСЕНЕ ИЛИ ИЗНА-
СЯНЕ НА ЛЕКАРСТВЕНИ ПРОДУКТИ,
ПРЕДНАЗНАЧЕНИ ЗА ЛЕЧЕНИЕТО НА
БЪЛГАРСКИ И ЧУЖДИ ГРАЖДАНИ, ПОС-
ТОЯННО И ВРЕМЕННО ПРЕБИВАВАЩИ В
СТРАНАТА И ПЪТУВАЩИ ИЗВЪН РЕПУБ-
ЛИКА БЪЛГАРИЯ И ЗА ТРАНЗИТНО ПРЕ-
МИНАВАЩИ ЧУЖДЕНЦИ
Чл. 57. Български граждани и чужди граж-
дани, постоянно и временно пребиваващи в
страната и пътуващи извън Република Бълга-
рия, могат да носят или да изнасят от и за
трети страни следните видове лекарствени
продукти:
1. лекарствени продукти, предназначени за
лечението им, отпуснати по реда на Наредба
№ 34 от 2005 г. за реда за заплащане от републи-
канския бюджет на лечението на българските
граждани за заболявания, извън обхвата на за-
дължителното здравно осигуряване;
2. лекарствени продукти, отпускани без ле-
карско предписание;
3. лекарствени продукти, отпускани по ле-
карско предписание.
Чл. 58. Лекарствените продукти по чл. 57,
ал. 1, т. 1 могат да се пренасят от следните лица:
1. пациентът, за чието лечение са предназ-
начени предписаните лекарствени продукти;
2. лицето, което е получило лекарствените
продукти от съответната аптека и името му е
вписано като получател върху рецептата;
3. лице, което притежава изрично пълномощ-
но от пациента, за чието лечение са предназна-
чени предписаните лекарствени продукти.
Чл. 59. (1) Лицата по чл. 58 удостоверяват
правото си да носят или да пренасят лекарстве-
ните продукти по чл. 57, ал. 1, т. 1 със заверено
от магистър-фармацевта копие на изпълнена
рецепта от съответната аптека, предписана за
конкретното лечение.
(2) Лицата по чл. 58 могат да носят или да
изнасят лекарствени продукти, предназначени
за лечението им, в количества, посочени циф-
ром и словом в рецептата, която следва да е
обработена в аптеката.
Чл. 60. Количествата на пренасяните лекар-
ствени продукти по чл. 57, ал. 1, т. 1 следва да
осигуряват лечението на пациента за срок до
два месеца.
Чл. 61. Лекарствените продукти по чл. 57,
ал. 1, т. 2 могат да се пренасят от български и
чужди граждани постоянно и временно преби-
ваващи в страната.
Чл. 62. (1) Лицата по чл. 61 могат да прена-
сят лекарствени продукти от и за трети страни
в количества, необходими за времето на прес-
тоя им, но не повече от три месеца.
(2) Лицата по чл. 61 могат да пренасят от и
за трети страни лекарствени продукти по
чл. 57, ал. 1, т. 2 в по-големи количества, ако
престоят им продължава повече от три месе-
ца и притежават издадена рецепта за съответ-
ния лекарствен продукт и за съответното ко-
личество.
Чл. 63. Лекарствените продукти по чл. 57,
ал. 1, т. 3 могат да се пренасят от следните
лица:
1. пациента, за чието лечение са предназна-
чени предписаните лекарствени продукти;
2. лице, което притежава изрично пълномощ-
но от пациента, за чието лечение са предназна-
чени предписаните лекарствени продукти.
Чл. 64. (1) Лицата по чл. 63 удостоверяват
правото си да носят или да пренасят лекарстве-
ните продукти по чл. 57, ал. 1, т. 3 със заверено
от магистър-фармацевта копие на изпълнена
рецепта от съответната аптека, предписана за
конкретното лечение.
(2) Лицата по чл. 63 могат да носят или да
изнасят лекарствени продукти, предназначени
за лечението им, в количества, посочени циф-
ром и словом в рецептата.
Чл. 65. Транзитно преминаващи през тери-
торията на страната лица имат право да прите-
жават лекарствени продукти, които са предназ-
начени само за тяхното лечение.
Чл. 66. Конкретните количества лекарстве-
ни продукти, които лицата по чл. 65 имат право
да притежават, се определят от съответната
приемаща държава.
Чл. 67. При транзитно преминаване през
територията на Република България на лицата
по чл. 65 се препоръчва да бъдат предварител-
но информирани за изискванията, установени
от съответната приемаща държава.
Чл. 68. Всички лекарствени продукти,  кои-
то се пренасят от и за трети страни по реда на
тази наредба, следва да бъдат в оригиналните
си опаковки.
Чл. 69. (1) По реда на тази наредба не могат
да се пренасят лекарствени продукти, съдържа-
щи наркотични вещества.
(2) Условията и редът за пренасяне на ле-
карствените продукти по ал. 1 се определят в
ЗКНВП.
ДОПЪЛНИТЕЛНА РАЗПОРЕДБА
§ 1. По смисъла на тази наредба: